ཕྱིའི་རྒྱལ་ཁབ་ཁག་བཅུ་གཉིས་ནང་སྐུ་ཚབ་དོན་གཅོད་ལས་ཁུངས་ཟུར་འཛུགས་གནང་ཡོད།དོན་གཅོད་ལས་ཁུངས་དེ་དག་ནས་བཙན་བྱོལ་བོད་མིའི་སྒྲིག་འཛུགས་ཀྱི་སྐུ་ཚབ་ཀྱི་ངོ་བོ་མཚོན་ཞིང་།དེ་ཡང་རྒྱ་གར་གྱི་རྒྱལ་ས་ལྡི་ལི་དང་།ཨ་རིའི་རྒྱལ་ས་ཝ་ཤིང་ཀྲོན་ཌི་སི།སུད་སིའི་གྲོང་ཁྱེར་འཇི་ནི་ཝ།ཉི་འོང་གི་རྒྱལ་ས་ཊོཀ་ཡོ།དབྱིན་ཡུལ་རྒྱལ་ས་ལོན་ཌོན།ཨོ་སི་ཏྲོ་ལི་ཡའི་རྒྱལ་ས་ཁན་སྦེ་ར།ཨུ་རུ་སུའི་རྒྱལ་ས་མོ་སོ་ཁོ།ལྷོ་ཨཕ་རི་ཀའི་རྒྱལ་ས་པིརི་ཊོ་རི་ཡ།བེལ་ཇམ་གྱི་རྒྱལ་ས་སྦིར་སལ་དང་དེའི་ཡན་ལག་ལས་ཁུངས་ཕ་རན་སི་རྒྱལ་ས་པེ་རི་སིར་ཡོད།ཐེ་ཝན་རྒྱལ་ས་ཐེ་པེ།སྦ་ར་ཛིལ་གྲོང་ཁྱེར་ས་འོ་པོ་ལོ་བཅས་སུ་རྟེན་གཞི་བྱས་ཡོད།སྐུ་ཚབ་དོན་གཅོད་ཁང་ཁག་ནས་རྒྱལ་ཁབ་ཁག་གི་གཞུང་དང་།གྲོས་ཚོགས།བོད་དོན་རྒྱབ་སྐྱོར་ཚོགས་པ་ཁགགཞུང་འབྲེལ་མིན་པའི་ཚོགས་པ་ཁགའགྲོ་བ་མིའི་ཐོབ་ཐང་ཚོགས་པ་ཁགསྤྱི་ཚོགས་ཀྱི་སྒྲིག་འཛུགས་ཁགམི་སྒེར་གནད་ཡོད་ཁག་བཅས་ལ་མཛའ་འབྲེལ་གསར་གཏོད་དང་མཇུག་གནོན།གོང་གསལ་སྒྲིག་འཛུགས་ཁག་ལ་བཙན་བྱོལ་བོད་མིའི་སྒྲིག་འཛུགས་ཀྱི་ཕྱི་འབྲེལ་མཛད་བྱུས་ཁག་དང་བོད་ནང་གི་དཀའ་རྙོག་ཁག་གི་གནས་ཚུལ་ཁག་སྐབས་འཕྲལ་མཁོ་སྤྲོད་ཞུས་ཏེ་རྒྱབ་སྐྱོར་སྐུལ་སྤེལ་བྱེད་བཞིན་ཡོད།